Jeg skal lige pointere, at 16:8 faste betyder, at man kun spiser i 8 af døgnets timer, mens man holder sig fra kalorieholdig made og drikke i 16 timer i træk. Overordnet anbefaler jeg, at man spiser kosttilskud til et måltid. Dels fordi man optager eksempelvis vitamin D, vitamin E samt fiskeolie bedre i kroppen. Dels fordi det modvirker potentiel maveirritation, fiskesmagende opstød, og hvad der ellers kan opstå af ubehag. Collagen indeholder kalorier, og selv om det er i mindre mængder, kan det teknisk set bryde fasten ved at sætte gang i fordøjelsesprocessen og balancen mellem sult- og mæthedshormoner. Det er derfor bedst at indtage collagen inden for spisevinduet for at opretholde fastens fordele. Medicin ordineret af lægen skal tages på det tidspunkt recepten anviser. Det må du ikke selv ændre på. Nogle lægemidler kan uden problemer tages på tom mave, mens andre skal tages til et måltid. Opstår der konflikter med din fasteperiode, må du tale med lægen om, hvordan I gør fremadrettet. Problemet kan som regel løses. Du tager i forvejen den antidepressive medicin om aftenen, så den kan godt tages på tom mave, og derfor kan du fortsætte med den om aftenen.